open-index/open-wikipedia-markdown huggingface dataset:
Kanazawa, Ishikawa

nyaéta ibukota Préféktur Ishikawa di Jepang.

## Tumbu kaluar 
* Pictures of Kanazawa 
* Official website  in English
Propinsi Hida

right|Peta propinsi Jepang, nu beda warna nyaéta Propinsi Hida

 nyaéta salah sahiji propinsi heubeul aya di Tōsandō Jepang, nu kiwari mangrupa bagéan kaler ti Préféktur Gifu.

Kota kastil Hida nyaéta Takayama. Hida mangrupa leuweung tur sumber utama kai jeung logam keur propinsi séjénna. Patalimarga cai ka handap nyaéta ka propinsi Mino jeung Owari kacida ramena.

Dina taun 1585, Kanamori Nagachika, salah saurang Oda Nobunaga jeung saterusna jendral Toyotomi Hideyoshi, dikirim keur naklukeun Hida sarta jadi tuan taneuh. manéhna perang ngalawan Tokugawa Ieyasu di Battle of Sekigahara sarta ahli warisna ngawasa ieu propinsi dina Edo period.

## Kota-kota kiwari nu aya di jero (dumasar kana dijieunna) 
*Shirakawa, Ono District
*Takayama
*Hida
*Gero

## Distrik nu aya di Hida 
*Ono District
*Mashita District (kiwari ngahiji)
*Yoshiki District (kiwari ngahiji)

left|thumb|Sasak Hida
Kaisar Temmu

**Kaisar Temmu** (天武天皇 *Tenmu-tennō*) (c. 631 - 1 Oktober 686) nyaéta  kaisar Jepang ka-**40**, dumasar kana runtuyan kakaisaran. Mangku jabatan ti 672 dugi ka pupus dina taun 686. 

## Rujukan 
* Asakawa, Kan'ichi. (1903). *The Early Institutional Life of Japan.* Tokyo: Shueisha [New York: Paragon Book Reprint Corp., 1963].
* Brown, Delmer M. and Ichirō Ishida, eds. (1979). [ Jien, c. 1220], *Gukanshō (The Future and the Past, a translation and study of the Gukanshō, an interpretative history of Japan written in 1219).* Berkeley: University of California Press. ISBN 0-520-03460-0
* Nippon Gakujutsu Shinkokai (1969). ''The Man'yōshū: The Nippon Gakujutsu Shinkokai Translation of One Thousand Poems.* New York: Columbia University Press. ISBN 0-231-08620-2 
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *Nipon o daï itsi ran; ou, Annales des empereurs du Japon, tr. par M. Isaac Titsingh avec l'aide de plusieurs interprétes attachés au comptoir hollandais de Nangasaki; ouvrage re., complété et cor. sur l'original japonais-chinois, accompagné de notes et précédé d'un Aperçu d'histoire mythologique du Japon, par M. J. Klaproth.*  Paris: Oriental Translation Fund of Great Britain and Ireland....Click link for digitized, full-text copy of this book (in French)  
* Varley, H. Paul , ed. (1980). [ Kitabatake Chikafusa, 1359], *Jinnō Shōtōki ("A Chronicle of Gods and Sovereigns: Jinnō Shōtōki of Kitabatake Chikafusa" translated by H. Paul Varley).'' New York: Columbia University Press. ISBN 0-231-04940-4
Dziecinów

**Dziecinów** mangrupa hiji désa di Polandia, di sisi walungan Vistula. Pangeusina aya 704 urang (2007).
HIPERMAN

**HIPERMAN** (singketan tina kecap-kecap basa Inggris **High Performance Radio Metropolitan Aréa Network**) nyaéta standar anu dijieun ku *Broadband Radio Access Networks (BRAN) group* anu aya dina jero organisasi (ETSI) pikeun nyadiakeun komunikasi tanpa kabel dina pita frékuénsi 2 - 11 GHz di sakuliah Éropah jeung nagara lianna nu maké standar  ETSI. HIPERMAN mangrupa alternatif pikeun WiMAX (atawa standar IEEE 802.16) sarta téknologi Koréa, WiBro.

HIPERMAN dimaksudkeun pikeun nyadiakeun layanan DSL tanpa kabel pitarubak dina wilayah géografis anu lega. Frékuénsi anu digunakeun ku ieu téknologi nyaéta pita frékuénsi handapeun 11&nbsp;GHz (umumna pita frékuénsi 3.5&nbsp;GHz). HIPERMAN bakal optimal lamun digunakeun pikeun jaringan packet switched, sarta bisa digunakeun pikeun layanan tetep jeung bagerak (nomadik), hususna dina lingkungan padumukan jeung pakantoran nu leutik.

## Tempo ogé
*HIPERLAN

## Rujukan
*IEEE ETSI Bran Liaison report (PDF) 
*Hiperman standard performance analysis
Raichō

right|thumb|Seri 681 EMU di *Thunderbird* mimiti (Mei 2006)
**Raichō** (雷鳥) nyaéta kareta limited express antara Osaka jeung Kanazawa, Jepang, ngagunakeun bagéan ti Jalur Utama Tōkaidō, Kosei Line, jeung Jalur Utama Hokuriku. Dioperasikeun ku West Japan Railway Company (JR West).

## Tumbu kaluar 
* West Japan Railway Company

## Rujukan
Logam alkali

**Logam alkali** hartina dérét unsur nu kaasup Golongan 1 (cara IUPAC) dina tabél periodik: litium (**Li**), natrium (**Na**), kalium (**K**), rubidium (**Rb**), césium (**Cs**), jeung fransium (**Fr**) (tengetkeun yén hidrogén, najan kaasup Golongan 1, jarang pisan némbongkeun paripolah nu sarupa jeung logam-logam alkali). Logam alkali téh hiji conto rimbagan pasipatan dina tabél periodik, anu ti luhur nepi ka handap watekna homolog.

## Ciri 
thumb|350px|Logam alkali, dikeueum dina minyak mineral.
Logam alkali kagolongkeun unsur réaktif, nu matak di alam jarang kapanggih dina bentuk dasarna. Pikeun kaperluan di laboratorium, ieu bahan dikeueum dina minyak mineral. Najan kaasup logam, ieu unsur hipu bisa dikeureut, sabab dénsitasna kurang. Kalium jeung rubidium kaasup radioaktif lemah (teu matak bahya), sabab durasi isotop radioaktifna panjang.
### Réaksina dina amonia 
Logam alkali dina amonia cair ngahasilkeun leyuran bulao nu paramagnétik. Mun geus ngadeukeutan jenuh, warnana jadi bungur, laju jadi métalik.

:K + NH3 → K+ + e-

ku sabab leyuranana ngandung éléktron bébas, volumna jadi nambahan leuwih ti jumlah volum logam jeung amoniana. Ayana éléktron ogé ngajadikeun ieu leyuran alus salaku réduktor jeung konduktor listrik. Ieu leyuran henteu stabil, sabab biasana robah jadi amida. Ieu réaksi, mun digancangkeun ku ayana katalis (biasana beusi (III) nitrat), dipaké pikeun ngahasilkeun amida natrium:

:2 Na + 2 NH3 → 2 NaNH2 + H2

Amidana bisa diékstrak atawa dirobah jadi azida natrium ku cara ngabulukbukkeun oksida nitrogén kana leyuran amonia:

:2 NaNH2 + N2O → NaN3 + NaOH + NH3

## Kacondongan 
Logam-logam alkali mibanda sababaraha pola mun dipapay ti luhur ka handap - misalna waé éléktronégativitas nurun, réaktivitas naék, sarta nurunna titik lééh jeung golak. Dénsitasna biasana ngaronjat, iwal kalium nu hampang batan natrium.

 
  **Logam alkali**
  **Beurat Atom Baku (u)**
  **Titik Lééh (K)**
  **Titik Golak (K)**
  **Dénsitas (g·cm−3)**
  **Éléktronégativitas (Pauling)**
 

 
  Lithium
  6.941
  453.69
  1615
  0.534
  0.98
 
 
  Natrium
  22.990
  370.87
  1156
  0.968
  0.93
 
 
  Kalium
  39.098
  336.53
  1032
  0.89
  0.82
 
 
  Rubidium
  85.468
  312.46
  961
  1.532
  0.82
 
 
  Césium
  132.905
  301.59
  944
  1.93
  0.79
 
 
  Fransium
  (223)
  ? 295
  ? 950
  ? 1.87
  0.7
 

## Rujukan 
* Alkali metal, ti Wikipédia basa Inggris (19 Péb. 2008)

## Tumbu kaluar 
* Science aid:Alkali metals  A simple look at alkali metals
* Doc Brown, Alkali metals
* Atomic and Physical Properties of the Group 1 Elements An in-depth look at alkali metals

 

Kategori :logam
PCS

**PCS**, singketan tina kecap-kecap basa Inggris **Personal Communications Service**, nyaéta ngaran pikeun téknologi nu maké pita frékuénsi radio 1900-MHz nu digunakeun pikeun layanan telepon mobil digital di Kanada, Méksiko jeung Amérika Sarikat. Di patempatan lian, pita frékuénsi kasebut digunakeun pikeun téknologi CDMA, GSM, jeung D-AMPS. Federal Communications Commission (FCC), régulator widang télékomunikasi di Amérika Sarikat, ogé Industry Canada, régulator télékomunikasi di Kanada, ngalokasikeun pita frékuénsi 1850-1990&nbsp;MHz pikeun pamakéan telepon mobil dina taun 1994, mangsa pita frékuénsi telepon sélulér munggaran nu dijalankeun dina frékuénsi 824-894&nbsp;MHz geus mimiti pinuh. Telepon GSM pita-ganda di buana Amérika Kalér bisa dipaké dina dua pita frékuénsi 850&nbsp;MHz jeung 1900&nbsp;MHz, sanajan éta alat teu bisa dipaké pikeun téknologi sélulér 900&nbsp;MHz jeung 1800-MHz nu dipaké di Éropah jeung Asia. Sanajan kitu, telepon GSM tilu-pita atawa opat-pita bisa digunakeun sakaligus di Amérika, Éropah jeung Asia. Di luar Amérika Kalér, istilah PCS dipaké nujul kana GSM-1900. Di Hong Kong, istilah PCS digunakeun nujul kana GSM-1800.

## Tempo ogé
*Frekuensi seluler
*Pita frekuensi GSM
*Pita frekuensi UMTS

## Tumbu kaluar
*GSM World
*FCC: Broadband PCS
Nomor Pokok Wajib Pajak

**Nomer Poko Wajib Pajeg** (NPWP) nyaéta nomer nu dibikeun ka wajib pajeg keur kaperluan ngitung, nyetor, jeung ngalaporkeun pajeg nu jadi hutang dina hiji waktu sakumaha nu geus ditetepkeun dina ieu UU.

## Mangpaat NPWP 
* Sarana dina administrasi pajeg.
* Tanda pangwanoh diri atawa identitas wajib pajeg din angalaksanakeun hak reujeung kawajiban mayar pajegna.
* Dituliskeun dina unggal dokumen pajeg.
* Ngajaga kaertiban dina mayar pajeg tur pangawasan administrasi pajeg.

## Rujukan 
*Pasal 1 ayat 6 UU RI No. 28 taun 2007 ngeunaan Parobahan Katilu UU No. 6 taun 1983 ngeunaan Katangtuan Umum jeung Tatacara Pamajegan.
Sistim informasi

**Sistim informasi** mangrupa kumpulan metode, prakték, algoritma jeung metodologi nu ngarobah data jadi informasi jeung pangarti nu dibutuhkeun ogé mangpaat keur jalma nyorangan, kelompok nu jadi pamake di hiji organisasi atawa lembaga. Sistim ieu bisa ngawengku kombinasi prakték, informasi, jalma jeung tehnologi nu digeroh keur ngahontal tujuan nu ditangtukeun ku hiji organisasi

Sistem informasi bisa ogé dihartikeun hiji prosés fisik keur ngadukung hiji organisasi, carana ku ngempelkeun, ngokolakeun, neundeun jeung nalungtik data nu saterusna nyadiakeun infomasi pikeun ngahontal tujuan organisasi.
Perang Jinshin

nyaéta runtuyan perang rebutan kawawasaan di Jepang nu kajadian dina taun 672 sanggeus pupusna Emperor Tenji. Kaisar Tenji tadi nunjuk dulur lalakina, Prince Ō-ama keur gagantina, tapi terus robah pikiran ku nunjuk putrana Prince Ō-tomo.

Hal ieu nyababkan perang sodara rebutan kakawasaan. Kaisar Ō-tomo, nyepeng jabatan kurang ti sataun sanggeus diangkat jadi kaisar. Emangna, Ō-ama ngagantikeun jadi Kaisar salaku Kaisar Temmu.

## Rujukan
*"Jinshin no Ran." (1985). Kodansha Encyclopedia of Japan. Tokyo: Kodansha Ltd.
Gemstar

**Gemstar-TV Guide International, Inc.** nyaéta hiji pausahaan media nu méré lisensi keur tehnologi guide program interaktif ka operator multikanal, saperti ka provider televisi kabel jeung satelit, katut pabrik elektronika konsumen, video recorder scheduling code kalayan merek kawas VCR Plus, ngaluarkeun majalah TV Guide, ngadistribusikeun TV Guide Network, ngoperasikeun tvguide.com, tur nyadiakeun rupa-rupa layanan nu patali. Pausahaan ieu diwangun  nalika Gemstar, (diadegkeun ku Henry Yuen, Daniel Kwoh jeung Wilson Cho), ngahiji jeung TV Guide, Inc., Juli 2000.  Taun 2002, Gemstar nyingkabkeun yén $108 juta nu aya dina panghasilan nu dibukukeun geuning euweuh. Yuen dipecat taun 2003. Kapitalisasi pasarna morosot ti $20 miliar taun 2000 jadi leuwih ti $1 miliar taun 2005; sahamna ogé.

Dina 9 Juli 2007, Chairman Gemstar Anthea Disney ngumumkeun yén Badan Direksi geus "mere kawenangan ka Pausahaan jeung panasehatna pikeun maluruh alternatif strategis keur ngamaksimeumkeun ajen keur nu nyekel saham, kaasup ku jalan ngajual Pausahaan."  Peta ieu katempo ku lolobana analis minangka tarekah dina bagéan Rupert Murdoch ti News Corp, salah saurang nu nyekel saham 41% di Gemstar, pikeun ningkatkeun duit kontan dina tarekahna keur meuli pausahaan indung The Wall Street Journal Dow Jones.

Dina 7 Desember 2007, Gemstar nanda tangan kasapukan definitif pikeun dicokot ku Macrovision dina tawaran kontan jeung saham, dumasar kana harga panutupan keur saham Macrovision dina 6 Desember 2007, nu ajenna kurang leuwih $2.8 miliar.

## Rujukan
## Tumbu luar
*Gemstar-TV Guide Intl. official site
Éléktrolisis

Dina widang kimia jeung manufaktur, **éléktrolisis** nujul ka métodeu misahkeun unsur-unsur jeung sanyawaan nu kabeungkeut sacara kimia ku cara diasupan arus listrik. Sanyawa ionik dileyurkeun dina hiji pelarut, atawa dilééhkeun ku panas,antukna ionna aya dina cairan. Arus listrik dialirkeun antara sapasang éléktroda inert nu dikeueum dina cairanana. Unggal éléktroda narik ion-ion anu muatanana sabalikna. Ion nu muatanana positip (kation) kabetot ku éléktroda négatip (katoda), sedengkeun ion nu muatanana négatip (anion) kabetot ku éléktroda positip (anoda). Énérgi nu dipikabutuh pikeun misahkeun ion-ionna antukna ngagunduk di éléktroda papasanganana asalna tina listrik. Hasil tina ieu prosés nyaéta kaserep/kabeungkeut atawa dileupaskeunana éléktron ku ion-ion ngabentuk unsur atawa sanyawa anu dipikahayang.

Oksidasi anion bisa lumangsung dina anoda, sedengkeun di katoda bisa lumangsung réduksi kation. Conto oksidasi kation di anoda:
:\mathrm{Fe^{2+}_{aq} \longrightarrow  \ Fe^{3+}_{aq} +  \ e^- } .

Bisa ogé anion diréduksi di katoda:

:\mathrm{Fe(CN)_6^{3-} + \ e^-  \longrightarrow  \ Fe(CN)_6^{4-} } .

Molekul nétral bisa ogé robah dina éta dua éléktroda. Conto:

Gambar:P-Benzochinon.svg \mathrm{+ \ 2 e^- + \ 2 H^+   \longrightarrow  \  } Gambar:Hydrochinon2.svg

Jumlah énérgi listrik anu kudu ditambahkeun sarua jeung parobahan énérgi bébas Gibbs réaksina ditambah kaleungitan dina sistemna. 
## Baca ogé 
* Hukum éléktrolisis Faraday
* Konstanta Faraday
* Éfisiénsi Faraday

## Rujukan 
* Wikipédia édisi basa Inggris. *Electrolysis*. Dibuka 26 Péb. 2007.

## Tumbu kaluar 
* A video explaining the process of electrolysis and its application to cars
Prabu Surawisésa

**Prabu Surawisésa** nyaéta raja Sunda (1521-1535) nu ngaganti Ratu Jayadéwata atawa nu katelah Sri Baduga Maharaja. Dina naskah *Carita Parahiyangan* dicaritakeun yén mangsa kakawasaan Surawisésa téh pinuh ku perang 15 kali tanpa éléh. Ku sabab itu dina carita parahyangan ogé di béré gelar sang "*kasuran"*, "*kadiran*", deung "*kuwamen*". mangsa kakawasaanna 14 taun.

## Kasajarahan 
Prabu Surawisésa dicaritakeun dina sababaraha sumber sajarah, di antarana baé naskah *Carita Parahiyangan*, *naskah Wangsakerta*, jeung catetan lalampahan bangsa Portugis.

### Carita Parahiyangan 
Dina *Carita Parahiyangan*, ngeunaan Prabu Surawisésa téh dicaritakeun kieu:
:*Disilihan inya ku Prebu Surawisésa, inya nu surup ka Padarén, kasuran, kadiran, kuwamén. Prangrang limawelas kali hanteu éléh, ngalakukeun bala sariwu. Prangrang ka Kalapa deung Aria Burah. Prangrang ka Tanjung. Prangrang ka Ancol kiyi. Prangrang ka Wahanten girang. Prangrang ka Simpang. Prangrang ka Gunungbatu. Prangrang ka Saungagung. Prangrang ka Rumbut. Prangrang ka Gunung. Prangrang ka Gunung Banjar. Prangrang ka Padang. Prangrang ka Panggoakan. Prangrang ka  Muntur. Prangrang ka Hanum. Prangrang ka Pagerwesi. Prangrang ka Medangkahiyangan. Ti inya nu pulang ka Pakwan deui. Hanteu nu nahunan deui, panteg hanca di bwana. Lawasniya ratu opatwelas tahun.*

Nurutkeun Nagarakretabhumi I/2 jeung sumber Portugis, dicaritakeun yén Surawisesa kungsi diutus ku bapana pakeun manggih Alfonso d’Albuquerque (Laksamana Bungker) di Malaka pakeun nyieun Perjanjian Hubungan Sunda-Portugis. Numutkeun Dasanasmita, Ratu samiam nu dimaksud téh surawisésa, sabab surawisésa masa itu masih jadi Sanghyang di wewengkon Jatinagara. Inya angkat ka Malaka dua kali, nyaéta taun 1512 jeung 1521. Hasil kunjungan kahiji nyaéta datangna rombongan Portugis pakeun ngalakukeun hubungan dina taun 1513 anu dibarengan ku Tome Pires, ari hasil kunjungan kadua nyaéta datangna utusan Portugis anu dipingpin ku Hendrik de Leme (iparna Alfonso) ka ibukota Pakuan Pajajaran (ayeuna kota Bogor). Dina éta kunjungan geus disatujuan perjangjian antara Karajaan Sunda jeung Portugis ngeunaan perdagangan jeung kaamanan.

[thumb|250px|Sakakala (kiwari katelah [Prasasti Batutulis) nu dijieun ku Prabu Surawisésa pikeun pangéling-ngéling ka ramana nu geus mawa karajaan Sunda kana kajayaan.]]
Dina tradisi lisan, Prabu Surawisésa téh digambarkeun dina carita pantun Mundinglaya Dikusumah. 

## Rujukan 
***Aca** (1968). *Carita Parahiyangan: naskah titilar karuhun urang Sunda abad ka-16 Maséhi*. Yayasan Kabudayaan Nusalarang, Bandung.
***Saléh Danasasmita** (2003). *Nyukcruk sajarah Pakuan Pajajaran jeung Prabu Siliwangi*. Kiblat Buku Utama, Bandung.
Paguron luhur

**Paguron luhur** nyaéta badan nu ngayakeun atikan luhur. Pamilon nu diatik di paguron luhur disebut mahasiswa, sedengkeun nu ngatikna disebut dosén.

## Paguron luhur di Indonésia 
Di Indonésia, paguron luhur bisa mangrupa akademi, politéknik, sakola luhur, institut, sarta universitas. Paguron luhur bisa ngayakeun atikan akademik, atikan profési, sarta atikan kajuruan kalawan program atikan nu ngawengku undakan diploma (D1, D2, D3, D4), sarjana (S1), magister (S2), doktor (S3), sarta spésialis.

Universitas, institut, sarta sakola luhur anu mibanda program doktor mibanda hak mikeun gelar doktor kahormatan (*doktor honoris causa*) ka saban individu anu meujeuhna meunang pangajén patali jeung jasa-jasa anu luar ti biasa dina widang élmu pangaweruh, téknologi, kamasarakatan, kaagamaan, kabudayaan, atawa seni. Sebutan guru besar atawa profésor ngan dipaké salila jinisna aktif kénéh digawé salaku nu ngatik di paguron luhur.

Paguron luhur di Indonésia diatur ku *Departemen Pendidikan Nasional Republik Indonésia*. Réktor paguron luhur nagri mangrupa pajabat ésélon di handapeun *Menteri Pendidikan Nasional*.

Sajaba ti éta ogé aya paguron luhur anu dikokolakeun ku *Kementerian Nagara Republik Indonesia* atawa Lembaga Pamaréntahan Non Departemén, anu umumna mangrupa paguron luhur kedinesan. Contona, *Sekolah Tinggi Akuntansi Nagara* dikokolakeun ku Departemen Keuangan Republik Indonesia.
Taman Kanak-kanak

**Taman Kanak-kanak** (disingket **TK**) nyaéta jenjang atikan pikeun barudak umur atawa di handapna) dina wangun atikan formal. Kurikulum TK ditekenkeun kana méré rangsangan atikan pikeun mantuan tumuwuhna sarta mekarna jasmani jeung rohani budak sangkan budak ngabogaan kasiap dina ngasupan atikan satuluyna.

Lila mangsa diajar budak di TK biasana gumantung kana tingkat kacerdas budak anu dipeunteun dina rapor pér semester. Tapi sacara umum pikeun lulus TK merlukeun waktu 2 (dua) taun, nyaéta:
* TK 0 (enol) Leutik (TK leutik) salila sataun
* TK 0 (enol) Gedé (TK gedé) salila sataun

Umur rata-rata budak nu dibeunangkeun asuk ka TK saeutikna nyaéta. Sedengkeun umur rata-rata pikeun lulus ti TK nyaéta. Sanggeus lulus ti TK, atawa atikan formal jeung nonformal séjénna anu sadarajat, murid saterusna neruskeun ka jenjang atikan leuwih luhur nyaéta Sakola Dasar atawa anu sadarajat.

## Atikan di TK 
Di TK, barudak dibéré kasempetan diajar dina kurikulum atikan anu luyu jeung umur unggal tingkatanana. Murid diajarkeun:
* Ngitung
* Maca (leuwih benerna mikawanoh aksara sarta éjahan)
* Nembang
* Gaul dina lingkungan kulawarga sarta babaturan sakaulinan
* Sagala rupa kaparigelan séjénna.

Tujuanana nyaéta pikeun ngaronjatkeun kréativitas anak sarta mecut pikeun diajar mikawanoh rupa-rupa élmu pangaweruh ngaliwatan *pendekatan* niléy moral ageman, sosial, émosional, fisik/motorik, kognitif, basa, seni, sarta kamandirian. Kabéh dirarancang sabagé usaha ngadewasakeun budak dina kahirupanana.
Kabéh kagiatan atikan ieu dibungkus dina modél "diajar bari ulin".

## Tempo ogé 
* Raudatul Athfal

## Tumbu kaluar 
* RPP Sisdiknas: Atikan Anak Umur Dini (PAUD)
Daptar paguron luhur swasta di Indonésia

**Daptar paguron luhur swasta di Indonésia** disajikan nurutkeun propinsi:

### Pulo Sumatra 
* Daptar paguron luhur swasta di Nanggroe Acéh Darussalam 
* Daptar paguron luhur swasta di Sumatera Kalér 
* Daptar paguron luhur swasta di Jambi 
* Daptar paguron luhur swasta di Riau 
* Daptar paguron luhur swasta di Sumatera Kulon 
* Daptar paguron luhur swasta di Bengkulu 
* Daptar paguron luhur swasta di Sumatera Kidul 
* Daptar paguron luhur swasta di Lampung 
* Daptar paguron luhur swasta di Kapuloan Bangka Belitung 
* Daptar paguron luhur swasta di Kapuloan Riau 

### Pulo Jawa 
* Daptar paguron luhur swasta di DKI Jakarta 
* Daptar paguron luhur swasta di Banten 
* Daptar paguron luhur swasta di Jawa Kulon 
* Daptar paguron luhur swasta di Jawa Tengah
* Daptar paguron luhur swasta di Jawa Wétan 
* Daptar paguron luhur swasta di DI Yogyakarta 

### Kapuloan Sunda Leutik 
* Daptar paguron luhur swasta di Bali 
* Daptar paguron luhur swasta di Nusa Kidulwetan Kulon 
* Daptar paguron luhur swasta di Nusa Kidulwetan Wétan 

### Pulo Kalimantan 
* Daptar paguron luhur swasta di Kalimantan Kulon 
* Daptar paguron luhur swasta di Kalimantan Tengah 
* Daptar paguron luhur swasta di Kalimantan Kidul 
* Daptar paguron luhur swasta di Kalimantan Wétan 

### Pulo Sulawesi 
* Daptar paguron luhur swasta di Sulawesi Kalér 
* Daptar paguron luhur swasta di Sulawesi Tengah 
* Daptar paguron luhur swasta di Sulawesi Kidul 
* Daptar paguron luhur swasta di Sulawesi Kulon
* Daptar paguron luhur swasta di Sulawesi Kidulwetan

### Kapuloan Maluku sarta Papua 
* Daptar paguron luhur swasta di Maluku
* Daptar paguron luhur swasta di Maluku Kalér 
* Daptar paguron luhur swasta di Papua Kulon
* Daptar paguron luhur swasta di Papua

## Tumbu luar 
*  PTS Online - loka informasi paguron luhur swasta Indonésia
*  Direktori Paguron Luhur Swasta (Direktorat Jenderal Atikan Luhur)
*  Awak Akreditasi Nasional Paguron Luhur (BAN-PT) 
*  Direktorat Jenderal Atikan Luhur (DIKTI)
*  Direktori Paguron Luhur  (evaluasi.or.id/EPSBED)
Kriolit

, Greenland, 1940]]
 kriolit]]
**Kriolit** (Na3AlF6, natrium héksafluoroaluminat) téh mineral ahéng nu jumlahna di alam saeutik pisan, salah sahijina aya di Ivigtut, basisir kulon Greenland, nu béak diala taun 1987.

Baheula, kriolit téh bahan baku alumunium, tapi ka dieunakeun jadi bahan pikeun éléktrolisis bauksit, hiji jenis bijih aluminium, nu mangrupa campuran mineral-mineral alumunium oksida kayaning gibsit, buhmit, jeung diaspor. Guna kriolit dina ieu prosés nyaéta pikeun nurunkeun titik lééh alumunium oksida (tina di luhur 2000 jadi 900-an °C). ku sabab ayeuna mah geus jarang pisan, pancén kriolit di industri diganti ku natrium alumunium fluorida anu dijieun tina fluorit.

Kriolit bungkeuleukanana kristal teu warnaan. Teuasna 2,5 n.k. 3 skala Mohs, sedengkeun gravitasi spésifikna 2,95 n.k. 3. Indéks réfraktifna leutik pisan: a=1.3385–1.339, b=1.3389–1.339, g=1.3396–1.34; deukeut pisan jeung cai. Ku kituna, mun dikeueum dina cai, ieu kristal ampir teu katémbong.

Lian ti di Greenland, kriolit ogé kungsi kabéjakeun aya di Puncak Pikes di Colorado, Amérika Serikat, Mont Saint-Hilaire, Quebec, Kanada, jeung Miass, Russia.

Ayana kriolit munggaran dilaporkeun taun 1799. Ieu ngaran dicokot tina basa Yunani *cryò* = beku jeung *lithòs* = batu.

## Rujukan 
*Wikipédia basa Inggris. *Cryolite* (salinan 25 Péb. 2008).
*Cornelius S. Hurlbut & Cornelis Klein. 1985. *Manual of Mineralogy*. Éd. ka-20. John Wiley and Sons, New York. ISBN 0-471-80580-7
*Webmineral data
*Mindat with location data
*Mineral galleries 
*Greek-English-Greek dictionary
Prasasti Rumatak

**Prasasti Rumatak** atawa **Gegerhanjuang** nyaéta prasasti anu asalna ti kabuyutan pasir Gegerhanjuang, Linggawangi, Singaparna. Ieu prasasti ukur ngawengku tilu baris tulisan pondok maké aksara Jawa Kuna. Di Musieum Pusat ieu prasasti dinomeran D26.

## Tapsiran 
Ieu prasasti mimiti ditalungtik ku Holle, hasilna dijudulan *Beschreven Steen uit De Afdeeling Tasikmalaya Residentie Preanger*, dilaporkeun dina majalah TBG XXIV taun 1877. Panalungtikan Holle dikoréksi ku C. M. Pleyte, nu lajeng dikoréksi ku Saléh Danasasmita. Alih aksara lengkepna: 
:*traba i gunna apuy na*
:*sta gomati sakakala nu mata*
:*k disusu(k) ku batari hyang pun*

### Candrasangkala 
Pleyte sapuk jeung panalungtikan Holle ti heula nu ngahartikeun candrasangkala nu aya dina ieu prasasti nujul ka taun 1333 Saka (1411 Maséhi). Panalungtikan Danasasmita nyindekkeun yén candrasangkala nu bener mah nu diapit ku kecap 'i' jeung 'sakakala': *gunna apuy nasta gomati*, nujul ka taun 1033 Saka (1111 Maséhi). Saur anjeunna, kecap 'traba' téh wancahan tina *trayodasi badrapada*, nujul ka titimangsa 13 Badrapada. Candrasangkala kieu sarupa jeung 'hakara' nu kapanggih dina prasasti Cibadak nu mangrupa wancahan tina *Hariang-Kaliwon-Radité*. Ku kituna, candrasangkala dina ieu prasasti téh lengkep pisan: tanggal 13, bulan Badrapada, taun 1033 Saka (21 Agustus 1111), titimangsa nu dijadikeun poé milangkala Tasikmalaya).

### Eusi 
Kalengkepan titimangsa dina ieu prasasti bisa disandingkeun jeung prasasti Cibadak, Danasasmita boga kacindekan yén ieu prasasti aya patalina jeung Sri Jayabupati. Ayana sebutan 'Batari Hyang' nunjukkeun yén ieu prasasti téh patali jeung istri, nu ceuk Danasasmita mah sigana putra cikal Jayabupati anu teu bisa jadi raja alatan manéhna awéwé. Antukna, éta putra cikal téh jadi batara (batari) anu boga kalungguhan teu éléh luhur dina kahirupan urang Sunda harita.

## Rujukan 
*Saléh Danasasmita (2003). *Nyukcruk sajarah Pakuan Pajajaran jeung Prabu Siliwangi*. Bandung: Kiblat Buku Utama.
Jalur Yokosuka

approaches a level crossing near Kita-Kamakura station]]

 nyaéta salah sahiji jalur kareta di JR East.

Jalur ieu panjangna 73.3&nbsp;km ti Stasion Tokyo ka Kurihama Station, ku 1,067&nbsp;mm sarta trek ganda antara Tokyo jeung Yokosuka. Ngaran resmi Jalur Yokosuka Line nujul kana segmen 23.9&nbsp;km antara Ōfuna Station jeung Kurihama Station, tapi ku sabab kareta di Jalur Yokosuka asalna ti Stasion Tokyo, rute kareta nu asup kana jalur ieu disebutna Jalur Yokosuka.

Jalur ieu di jero taneuh ti Tokyo ka Shinagawa (sajajar jeung Jalur Utama Tōkaidō, Jalur Yamanote jeung Keihin-Tōhoku Line), terus nyabang ka kulon nuturkeun Tōkaidō Shinkansen asup ka kota Kawasaki (bagéan ieu, ilahar disebut , asalna jalur kareta barang ti Jalur Utama Tōkaidō). Ngahiji jeung Jalur Utama Tōkaidō Main di deukeut Tsurumi Station sarta nuturkeun Jalur Utama Tōkaidō ka Ōfuna, nu terus nyabang ka beulah kidul-wetannepi ka eureun di Miura Peninsula.

## Kareta
* Kareta lokal Local nu eureun di unggal stasion sapanjang Jalur Yokosuka. Ilaharna 11-gerbong　tur dua gerbong mimiti mangrupa "Green Cars". Sababaraha ngagunakeun 4-gerbong kareta antara Zushi jeung Tokyo. Dina bagéan séjén, maké 11-gerbong jeung 4 gerbong sacara bébas.
* Kareta Shōnan-Shinjuku Line maké Jalur Yokosuka antara Nishi-Ōi jeung Zushi.
* *Ohayō Liner* jeung *Home Liner* kareta komuter ekspres nu eureun di Tokyo, Shimbashi, Shinagawa, Ōfuna, Kamakura jeung Zushi.
* Kareta *Narita Express* eureun di Tokyo, Shinagawa, Yokohama, jeung Ōfuna.

Aya sababaraha layanan kareta (lolobana tujuan Tokyo) ka Sōbu Main Line tujuan ,  jeung , Narita Line tujuan , Kashima Line tujuan , Sotobō Line tujuan , sarta Uchibō Line tujuan . Kareta tujuan Stasion Narita Airport Station disebut Rapid *Airport Narita*, tapi sabalikna béda ngaran.

## Stasion-stasion
Catetan yén Jalur Yokosuka teu ngaliwatan Stasion Kawasaki.
Daptar paguron luhur Islam nagri di Indonésia

## Universitas Islam Nagri
: *Artikel utama: Universitas Islam Nagri*
* UIN Sumatera Utara, Médan
* UIN Sulthan Syarif Qasim, Pekanbaru
* UIN Syarif Hidayatullah, Jakarta
* UIN Walisongo, Semarang
* UIN Sunan Kalijaga, Yogyakarta
* UIN Malang, Malang

## Institut Agama Islam Nagri 
: *Artikel utama: Institut Agama Islam Nagri*
* IAIN Ar-Raniry, Banda Acéh
* IAIN Imam Bonjol, Padang
* IAIN Sultan Thaha Saifuddin, Jambi
* IAIN Raden Fatah, Palémbang
* IAIN Raden Intan, Bandar Lampung
* IAIN Sunan Gunung Jati, Bandung
* IAIN Antasari, Banjarmasin
* IAIN Alauddin, Makassar
* IAIN Sunan Ampel, Surabaya

## Sakola Luhur Agama Islam Nagri 
* STAIN Padang Sidempuan, Sihitang, Tapanuli Kidul (Sumatera Kaler)
* STAIN Prof. Dr. H. Mahmud Yunus, Batusangkar, Tanah Datar (Sumatera Kulon)
* STAIN Syekh M. Djambek, Bukittinggi (Sumatera Kulon)
* STAIN Kerinci Sungai Penuh, Sungai Penuh, Kerinci (Jambi)
* STAIN Curup, Rejang Lebong (Bengkulu)
* STAIN Bengkulu, Bengkulu (Bengkulu)
* STAIN Jurai Siwo Metro, Metro (Lampung)
* STAIN Sultan Maulana Hasanuddin, Sérang (Banten)
* STAIN Cirebon, Cirebon (Jawa Kulon)
* STAIN Purwokerto, Purwokerto (Jawa Tengah)
* STAIN Surakarta, Surakarta (Jawa Tengah)
* STAIN Kudus, Kudus (Jawa Tengah)
* STAIN Salatiga, Salatiga (Jawa Tengah)
* STAIN Pekalongan, Pekalongan (Jawa Tengah)
* STAIN Ponorogo, Ponorogo (Jawa Wétan)
* STAIN Tulungagung, Tulungagung (Jawa Wétan)
* STAIN Kediri, Kediri (Jawa Wétan)
* STAIN Jember, Jember (Jawa Wétan)
* STAIN Pamekasan, Pamekasan (Jawa Wétan)

* STAIN Mataram, Mataram (Nusa Tenggara Kulon)
* STAIN Pontianak, Pontianak (Kalimantan Kulon)
* STAIN Palangka Raya, Palangka Raya (Kalimantan Tengah)
* STAIN Samarinda, Samarinda (Kalimantan Wétan)
* STAIN Manado, Manado (Sulawesi Kalér)
* STAIN Sultan Amai, Gorontalo (Gorontalo)
* STAIN Datokarama Palu, Palu (Sulawesi Tengah)
* STAIN Watampone, Bone (Sulawesi Kidul)
* STAIN Pare-Pare, Pare-Pare (Sulawesi Kidul)
* STAIN Palopo, Palopo (Sulawesi Kidul)
* STAIN Sultan Qaimuddin, Kendari (Sulawesi Tenggara)
* STAIN Sultan Amai, Gorontalo (Gorontalo)
* STAIN Ambon, Ambon (Maluku)
* STAIN Ternate, Ternate (Maluku Kalér)

## Tempo ogé 
* Paguron luhur Islam nagri di Indonésia
Daptar paguron luhur kadinesan di Indonésia

Daptar di handap ieu nyaéta daptar paguron luhur kadinesan di Indonésia, nu disusun nurutkeun ngaran departemén/kamenterian/LPND nu ngabinana.

## Departemen Hukum Dan Hak Asasi Manusia 
* **Akademi Imigrasi** (AIM), Gandul (Cinere, Depok, Jawa Kulon)
* **Akademi Ilmu Pemasyarakatan** (AKIP), Gandul (Cinere, Depok, Jawa Kulon)

## Departemen Luar Negeri 
* **Akademi Dinas Luar Negeri** (ADLN), Jakarta (geus ditutup)

## Departemen Energi Dan Sumber Daya Mineral 
* **Akademi Minyak Dan Gas Bumi** (Akamigas), Cepu, Blora, Jawa Tengah 

## Departemen Dalam Negeri 
* **Sekolah Tinggi Pemerintahan Dalam Negeri** (STPDN), Jatinangor (Sumedang, Jawa Kulon)
* **Institut Pemerintahan Dalam Negeri** (IPDN), gabungan ti STPDN jeung IIP

## Departemen Keuangan 
* **Sekolah Tinggi Akuntansi Negara** (STAN), Kabupaten Tangerang, Banten

## Departemen Perindustrian RI 
* **Sekolah Tinggi Teknologi Tekstil** (ST3), Jl.Jakarta No.31, Bandung, Jawa Kulon

## Departemen Kesehatan 
* **Akademi Fisioterapi** Surakarta, Jawa Tengah
* **Akademi Keperawatan** 
* **Akademi Teknik Medik** 

## Badan Pusat Statistik 
* **Sekolah Tinggi Ilmu Statistik** (STIS), Jakarta

## Kepolisian Negara RI 
* **Akademi Kepolisian** (Akpol), Semarang, Jawa Tengah

## Tentara Nasional Indonesia 
* **Akademi Militer** (TNI Angkatan Darat), Magelang, Jawa Tengah
* **Akademi Angkatan Laut** (TNI Angkatan Laut), Surabaya, Jawa Wétan
* **Akademi Angkatan Udara** (TNI Angkatan Udara), Yogyakarta

## Lembaga Sandi Negara Republik Indonesia 
* **Sekolah Tinggi Sandi Negara** (STSN), Bogor, Jawa Kulon

## Badan Tenaga Nuklir Nasional 
* **Sekolah Tinggi Teknologi Nuklir** (STTN), Yogyakarta, Daerah Istimewa Yogyakarta
Universitas Padjadjaran

Universitas Padjadjaran (disingget UNPAD) nyaéta Paguron Luhur Nagri di Jawa Kulon, Indonésia, anu diadegkeun dina kaping 11 Séptémber 1957. Kampus utama Unpad kanggo program Sarjana perenahna aya di Jatinangor, Kab. Sumedang.

Kiwari Unpad statusna mangrupa Perguruan Tinggi Negeri Berbadan Hukum (PTN-BH) ti saprak diresmikeunana aturan pamaréntah ku Présidén SBY. Sateuacanna statusna masih kénéh Perguruan Tinggi Negeri Badan Layanan Umum (PTN-BLU). Éta aturan pamaréntah anu ditetepkeun téh nyoko kana évaluasi kinérja anu dikokolakeun ku Tim Indepénden ti Kemendikbud harita. 

Dumasar kana kaputusan Badan Akreditasi Nasional Perguruan Tinggi (BAN-PT), Unpad ngahontal akréditasi Unggul. 

## Tumbu kaluar 
* Situs resmi Universitas Padjadjaran 
* Situs resmi Himbio Unpad  - Himpunan Mahasiswa Biologi Universitas Padjadjaran
Kastabilan léréng

Widang **kastabilan léréng** nujul kana analisa statis sareng dinamik kastabilitan léréng waduk urugan taneuh sareng batu, léréng dina tanggul, lereng galian sareng léréng alami tina taneuh sareng "batuan lunak".

Sakumaha anu tiasa ditempo dina Gambar 1, éarthen slopes can develop a cut-spherical wéakness zone.  The probability of this happening can be calculated in advance using a simple 2-D circular analysis package. A primary difficulty with analysis is locating the most-probable slip plane for any given situation. Many landslides have only been analyzed after the fact.

Slope stability issues can be seen with almost any walk down a ravine in an urban setting.  An example is shown in Figure 2, where a river is eroding the toe of a slope, and there is a swimming pool néar the top of the slope. If the toe is eroded too far, or the swimming pool begins to léak, the forces driving a slope failure will exceed those resisting failure, and a landslide will develop, possibly quite suddenly.

## Tempo ogé 
* SLOPE/W
* UTEXAS
* STABL

## Catetan 
mtslope - free software for slope stability analysis

## References 
* Coduto, Donald P. (1998). *Geotechnical Engineering: Principles and Practices.* Prentice-Hall. ISBN 0-13-576380-0
Sri Jayabupati

**Sri Jayabupati** téh raja Sunda anu nyieun prasasti Cibadak. Dina éta prasasti disebutkeun ngaran katut gelarna kalawan lengkep: *Sri Jayabupati Jayamanahén Wisnumurti Samarawijaya Sakalabhuwanamandaléswaranindita Haro Gowardana Wikramotunggadéwa*. Najan ngaranna sarupa jeung gelar raja Jawa, écés dina éta prasasti disebutkeun yén anjeunna 'Prahajyan Sunda'. Numutkeun salah sahiji naskah Wangsakerta, Sri Jayabupati ngawasa Sunda ti taun 1030 nepi ka 1042, cocog jeung titimangsa dina prasasti Cibadak (12 Parocaang poé Hariang-Kaliwon-Radité, bulan Kartika, 952 Saka, kira-kira meneran 28 Oktober 1030).

## Babandingan jeung naskah 
Mun dilelebah jeung runtuyan raja-raja Sunda nu disebutkeun dina naskah *Carita Parahiyangan*, nu kira-kira samangsa téh nyaéta anu disebut **Prebu Ditiya Maharaja** anu ngawasa salila tujuh taun. Ieu teu akur jeung pamanggih Saléh Danasasmita nu nyangka Sri Jayabupati sarua jeung Darmasiksa.

## Sumber rujukan 
***Aca** (1968). *Carita Parahiyangan: naskah titilar karuhun urang Sunda abad ka-16 Maséhi*. Yayasan Kabudayaan Nusalarang, Bandung.
***Saléh Danasasmita** (2003). *Nyukcruk sajarah Pakuan Pajajaran jeung Prabu Siliwangi*. Kiblat Buku Utama, Bandung.
Gatotkaca

**Gatotkaca** (basa Sansakerta: घटोत्कच; éjahan: *Ghathotkacha*) nyaéta salah saurang inohong dina wiracarita Mahabarata. Manéhna nyaéta anak Bima (Werkudara) ti Arimbi. Alatan nurun ka wujud indungna, anu raksesi, mangka sabagian Gatotkaca mangrupa raksasa. Ngaran séjén Gatotkaca nyaéta Jabang Tutuka.

Saméméh perlaya, Gatotkaca boga paménta, nyaéta sadia pikeun gugur tapi kudu digantian ku nyawa 1000 prajurit musuh. Awak Gatotkaca tuluy murag ti jomantara alatan kakeunaan pusaka Kontawijaya, pas ngeunaan karéta Adipati Karna. Balukarna, pecahan karéta ieu niwaskeun 1000 prajurit pihak Kurawa.

## Tempo ogé 
* Bima
* Baratayuda

## Dicutat tina
## Tumbu kaluar 
*  Suku Kachari di India ngaku yén Para Raja Kachari mangrupa turunan Gatotkaca, putera Bima 
*  Mahabarata, Buku ke-7: Ghatotkacha-wadha Parwa
Sienna Guillory

thumb|200px|right|Sienna Guillory.
**Sienna Tiggy Guillory** (nami bekenna **Sienna Guillory** atau inisialna **SG**) adalah bintang film sareng TV ogé tilas saorang modél terkemuka Britania Raya kalahiran Northamptonshire, Inggris.

## Profil 
Guillory babar kaping 16 Maret 1975. Putri ti pasangan gitaris Anglo-Kuba (almarhum) Issac Guillory, sareng istri kahijina, Tina.

Guillory saseseurna tampil dina film-film anu bertemakeun fiksi jeung action. Sapertos Resident Evil: Apocalypse, Eragon, The Time Machine, jeung sajabana. Salain ti nu kitu, Guillory juga seeur ngabintangan film-film TV anu seeurnya diputer di channel TV Inggris ITV jeung BBC.

Guillory nikah taun 1997 sareng aktor Inggris, Nick Moran. Tapi kaduana cerai taun 2000. Dan pada taun 2003, Guillory nikah deui sareng aktor Inggris katurunan Italia, anu namana Enzo Cilenti.

Pasangan Guillory-Cilenti menetap di Los Angeles, Amerika Serikat sareng di London, Inggris. Tapi sejak pertengahan 2007, méré ka berdua tos mutuskeun bade tinggal di Los Angeles.

## Biodata 
* Nami lengkap: Sienna Tiggy Guillory
* Tempat, Tanggal Babar: Northamptonshire, Inggris, 16 Maret 1975
* Status: Nikah sareng Enzo Cilenti
* Taun aktif: 1996 - …

## Kaca Kaluar 
* Sienna Guillory di IMDB
* Situs fans teu resmi Sienna Guillory
Louise Goodman

**Louise Goodman** nyaéta panumbu catur acara TV asal Inggris anu gawe di stasiun TV ITV. manéhna téh salah sahiji kru angger resmi pikeun ngaliput Grand Prix Formula 1. Di sirkuit balap F1, manéhna mangrupa hiji tina dua kru anu tugasna néangan warta jeung ngawawancara kru tim nu balapna (nu hijina deui Ted Kravits).

Louise Goodman bisa diibaratkeun minangka Ibu Kartini pikeun pangliputan siaran langsung Formula 1 anu didominasi ku lalaki. Memang, manéhna téh manoja munggaran )jeung hiji-hijina) anu jadi kru resmi ITV pikeun pangliputan F1, di tengah dominasi kaum lalaki dina olahraga bermotor anu panglarisna di dunya ieu. Lamun di Indonesia mah urang mikawanoh Feni Rose minanga panumbu catur acara F1 téh, atawa Widya minangka panumbu catur acara MotoGP, mangga di Inggris mah (utamana di ITV) atawa di lintasan balap Formula 1, nya Louise téh wanoja anu cukup dipikataji.

Sorana anu endah bisa didenge dina waktu lumangsungna bala F1 (lamun kabeneran keur disiarkeun ku ITV channel Inggris). Lamun aya pangbalap atawa tim anu meunang masalah, dina éta waktu Louise bakal geuwat aksi ngawawancara pangbalap atawa tim anu keur kamusibahan.

Sakabéh tim jeung pangbalap geus dipikawanoh ku Louise kalawan hadé, ku kituna teu heran aya sababaraha kru tim F1 anu nyebut manéhna minangka “jurnalis wanoja panggancangna sadunya”.
Yuyutsu

**Yuyutsu** (Dewanagari **युयुत्स** *yuyutsu*) nyaéta saurang inohong protagonis dina wiracarita Mahabarata. Manéhna nyaéta baraya para Kurawa béda indung; indungna mangrupa saurang dayang. Béda jeung para Kurawa, manéhna mah ngabiluk Pandawa waktu perang di Kurusetra. Hal ieu ngajadikeun Yuyutsu jadi panerus garis turunan Dréstarastra, samentara barayana nu séjén (Kurawa) gugur kabéh di Kurusetra.

Sanggeus Yudistira lengser kaprabon, Yuyutsu diangkat jadi raja di Amarta atawa Indraprahasta.

## Harti ngaran 
Ngaran Yuyutsu dina basa Sansakerta hartina nyaéta "anu ngabogaan kadaék pikeun jurit".

## Tempo ogé 
* Bismaparwa (Yuyutsu ngabiluk Pandawa)
Subadra

**Subadra** (basa Sangsekerta: **सुभद्रा**) (dina talari pawayangan Sunda jeung Jawa) mangrupa salah sahiji inohong penting dina Wiracarita Mahabarata, carita épik Hindu. Manéhna mangrupa puteri Prabu Basudéwa (Raja di Karajaan Suraséna), sarta ogé mangrupa baraya téré Kresna. Subadra ieu anu mangrupa pawujudan ti Déwi Sri ieun nyaéta pamajikan kahiji ti Arjuna (putra Pandu katilu), sarta indungna Abimanyu.

## Riwayat
Subadra lahir minangka anak bungsu pasangan Basudéwa jeung Rohini. Subadra dilahirkan sanggeus kadua lanceukna, nyaéta Kresna jeung Baladéwa, ngabébaskeun Basudéwa anu dikurung ku Kamsa di pangbérokan jero taneuh. Saterusna Ugraséna, bapana Kamsa, diangkat deui jadi raja di Madura sarta Subadra hirup salaku puteri bangsawan di karajaan kasebut babarengan jeung kulawargana.

Waktu Arjuna ngajalanan mangsa pangbuangan alatan tanpa ngahaja ngaganggu Yudistira anu keur saré jeung Drupadi, manéhna nganjang ka Dwaraka, nyaéta panyicingan misanana anu ngaranna Kresna lantaran indungna Arjuna (Kunti) duduluran jeung bapana Kresna (Basudéwa). Di dinya Arjuna papanggih jeung Subadra sarta ngalaman nuansa romantis jeung Subadra. Kresna ogé nyaho hal kasebut sarta ngaharepkeun Arjuna kawin ka Subadra. Harita status Arjuna téh salaki anu mibanda tilu pamajikan, nyaéta Drupadi, Chitrangada, jeung Ulupi. Jadi Subadra téh pamajikan kaopat Arjuna.

Subadra jeung Arjuna mibanda saurang anak nu dingaranan Abimanyu. Waktu Pandawa éléh maén dadu ku Kurawa, maranéhanana kudu ngajalanan mangsa pangbuangan salila dua belas taun, ditambah mangsa nyamur salila sataun. Subadra jeung Abimanyu ngadumuk di Dwaraka samentara Pandawa gasingkan diri di leuweung. Dina mangsa harita Abimanyu tumuwuh jadi lalaki anu gagah sarta sarimbag jeung bapana.

Sabot perang rongkah di Kurusetra, para lalaki turun jurit samentara para wanoja cicing di imah maranéhanana. Abimanyu jeung Arjuna milu perang di médan laga sarta ninggalkeun Subadra di Dwaraka. Dina waktu éta umur Abimanyu 16 taun. Waktu perang lekasan, ngan Arjuna anu salamet samentara sakumna anakna pada gugur, kaasup Abimanyu anu pohara dipikacinta ku Arjuna jeung Subadra. Tapi saméméh gugur, Abimanyu geus kawin jeung Utari sarta mibanda saurang anak nu dingaranan Parikesit. Parikesit saterusna jadi raja Astinapura ngagantikeun Yudistira, uwana. Subadra jadi panasehat sarta guru pikeun incuna kasebut.

## Pemujaan Subadra di India
Di India, Subhadra (सुभद्रा ) jadi salah sahiji ti tilu déwi anu dipuja di Kuil Jagannath di Puri, babarengan jeung lanceukna nyaéta Kresna jeung Balarama (atawa Balabhadra). Salah sahiji karéta dina *Rata Yatra* anu diayakeun sacara taunan didedikasikan pikeun Subadra.

## Tempo ogé
* Arjuna
* Abimanyu
* Chitrangada
* Ulupi
Irawan

**Irawan** atawa **Irawat** ( **basa Sansakerta**: **इरवन** ), mangrupa anak ti pasangan Arjuna jeung Ulupi. Manéhna milu aub dina perang di Kurusetra sarta ngabiluk Pandawa. Dina poé kadalapan perang, manéhna perlaya ku Raksasa Alumwusa.
Kicaka

**Kicaka** (basa Sansakerta: किचक), dina wiracarita Mahabarata, mangrupa baraya Sudesna, permaisuri ti raja Wirata, raja di Karajaan Matsya. Kicaka ditelasan pati ku Bima dina mangsa sataun nyamurna para Pandawa di nagri Raja Wirata.
Salya

**Salya** (basa Sansakerta: **शल्य**; *Shalya*) nyaéta lanceuk Madri, indungna Nakula jeung Sadéwa, dina wiracarita Mahabarata. Jadi manéhna téh pamanna Nakula jeung Sadéwa ti pihak indung sarta dipikacinta jeung dipikanyaah ku para Pandawa. Salya téh pamingpin Madradesh atawa  Karajaan Madra anu perenahna di palebah kulon Asia Kidul. Salya mangrupa pamanah anu mahér sarta satria anu pohara tangguh. Dina perang rongkah di Kurusetra, manéhna ngabiluk Kurawa sarta palastra dina poé kadalapan belas ku Yudistira.

## Salya dina Mahabarata 
Sabenerna, Salya niat rék ngabiluk Pandawa dina perang di Kurusetra téh. Salya ngirimkeun pasukanana nu jumlahna gedé nuju ka markas Pandawa. Dina lalampahan, manéhna disuguhan ku Duryodana. Hal éta sabenerna mangrupa siasat Duryodana sangkan Salya daék mantuan Kurawa dina perang nu bakal disanghareupan. Alatan ngarasa boga hutang budi, Salya jadi ngabiluk Kurawa. Waktu papanggih jeung Yudistira, Salya menta dihampura ka Yudistira alatan pilihan kasebut.

Kalawan ajrih, Salya turun jurit ka medan laga Kurusetra di pihak Kurawa. Salya ngalakonan jadi kusir karéta Karna dina peperangan kasebut. Waktu Karna palastra dina poé katujuh belas, Salya diangkat jadi pamingpin pasukan Kurawa. Tapi manéhna nyekel kalungguhan kasebut ngan satengah poé, sabab manéhna ditelasan pati ku Yudistira ngagunakeun pakarang tumbak.

## Salya dina pewayangan Sunda jeung Jawa 
Prabu Salya, nu keur ngorana boga ngaran Narasoma, téh putera Prabu Mandrapati, raja Nagara Mandaraka, ti permaisuri Dewi Téjawati. Prabu Salya nyaéta baraya Déwi Madrim anu saterusna jadi pamajikan kadua Pandu, raja nagara Astina.

Prabu Salya ngadahup jeung Déwi Pujawati, putri tunggal Bagawan Bagaspati, brahmana-raksasa di patapaan Argabeulah, jeung Dewi Darmastuti, saurang *hapsari* atawa bidadari. Prabu Salya jeung Déwi Pujawati boga lima urang anak, nyaéta: Déwi Erawati, Déwi Surtikanti, Déwi Banowati, Déwi Danowati, Déwi Sudisinawati, Arya Burisrawa sarta Bambang Rukmarata.

Prabu Salya keur ngora miboga sipat adigung, songong, réa ngomong, cerdas sarta pinter. Manéhna pohara sakti, leuwih-leuwih sanggeus meunangkeun warisan *Aji Candrabirawa* ti mitohana, Bagawan Bagaspati anu palastra ku leungeun manéhna.

Prabu Salya naék tahta karajaan Mandaraka ngagantikeun bapana, Prabu Mandrapati.

Dina perang Baratayuda, Salya ngabiluk Kurawa sarta jadi pamingpin pasukan sanggeus Karna perlaya. Ahir riwayatna dicaritakeun cenah Prabu Salya gugur di médan perang Baratayuda ku Prabu Yudistira ku pusaka Layang Jamus Kalimusada.

## Tempo ogé 
* Salyaparwa
* Baratayuda
Krépa

**Krépa** atawa **Kripa** (*Kṛpa*) atawa **Kripacharya** (Guru Kripa), nyaéta salah saurang inohong dina wiracarita Mahabarata. Manéhna téh anak Resi Baradwaja, sarta jadi guru para pangéran Kuru di Astinapura. 

Mimitina mah Krépa hirup di leweung babarengan jeung adina nu ngaranna Kripi. Hiji waktu  Prabu Santanu ti Astinapura moro ka tengah leuweung. Alatan ngarasa watir ku kaayaan maranéhanana, Prabu Santanu ngukut Krépa jeung Kripi, tuluy dibéré atikan. Alatan kamahéran Krépa dina élmu ngagunakeun pakarang, tungtungna manéhna diangkat jadi pajabat di Astinapura sarta dibéré kapercayaan pikeun ngatik para pangéran Kuru (Pandawa jeung Kurawa). 

Dina waktu perang Baratayuda, Krépa turun jurit keur pihak Kurawa. Manéhna salah saurang batur Aswatama nu ngabales dendam kaéléh Kurawa dina panungtungan BAratayuda.
Ulupi

**Ulūpī** atawa **Uloopi**, dina wiracarita Mahabarata, nyaéta salah sahiji istri Arjuna. Manéhna mangrupa indungna Irawan.

## Harti ngaran 
Dina basa Sansakerta, kecap *Ulupi* sacara harfiah hartina "beunget nu "mempesona".
Karajaan Aléngka

Karajaan Aléngka atawa **Lanka** (basa Sansakerta: **लंका** ; "lankā", hartina “pulo”) nyaéta ngaran hiji karajaan dina hiji pulo kiduleun India anu diparéntah ku Raja Rahwana dina jaman Ramayana. Dina jaman kiwari, karajaan kasebut dipikawanoh kalawan ngaran Sri Lanka. Karajaan kasebut dibentengan ku hiji plato di antara tilu puncak gunung anu dipikawanoh minangka Gunung Trikuta. Puncak anu pangluhurna ti gunung kasebut dipikawanoh sabagé Puncak Adam. Ibukota Karajaan Aléngka dina jaman bihari kungsi dibeuleum ku Hanoman.

Sanggeus Rahwana ditelasan pati ku Rama Ragawa, tahta karajaan kasebut dibikeun ka adina Rahwana, Wibisana. Saprak harita, tahta karajaan sok dicekel ku turunanana, malah nepi ka jaman Mahabarata. Dina carita Mahabarata, Sadéwa ngadatangan nagri kasebut pikeun nyokot upeti dina raraga ngarojong upacara Rajasuya anu diayakeun ku Raja Yudistira.
Ambika

Dina Mahabarata, **Ambika** (basa Sansakerta: अम्बिका) nyaéta puteri ti Raja Kasi sarta pamajikanna Wicitrawirya, Raja Astinapura.

Babarengan jeung barayana, Amba sarta Ambalika, manéhna dibeunangkeun ku Bisma dina hiji sayémbara (Bisma nangtang para raja sarta pangéran anu ngariung tuluy nalukkeun maranéhanana). Bisma nyerahkeun maranéhanana ka Satyawati pikeun didahupkeun ka Wicitrawirya. Tapi Wicitrawirya pupust dina umur nu ngora saméméh méré turunan pikeun Ambika.

Sanggeus pupusna Wicitrawirya, Satyawati boga paménta ka Resi Abiyasa pikeun neruskeun garis turunan Dinasti Kuru. Luyu jeung kahayang Satyawati, Sang Resi ngadatangan dua pamajikan Wicitrawirya pikeun méré turunan. Waktu Abiyasa ngadatangan manéhna, Ambika nempo rupa Abiyasa pohara pikasieuneun sarta dedeganna sangar sarta panon anu hurung. Dina kaayaanana anu sieun, manéhna nutupan panonna sarta henteu wani beunta. Mangka ti éta, anakna nu lahir, Drétarastra lahir lolong.

Sanggeus kalahiran Drétarastra, waktu Satyawati ménta abiyasa pikeun ngadatangan Ambika nu kadua kalina, Ambika henteu daék datang sarta ngirimkeun dayang gaganti dirina. Mangka si ladén ngalahirkeun Widura, anu saterusna diasuh jadi adi Drétarastra jeung Pandu.

Ambika hirup sawatara lila nepi ka mibanda incu, nyaéta Pandawa jeung Kurawa. Sabot Pandu mangkat, Satyawati ngajak Ambika pikeun ngasingkan diri ka leuweung, demi ninggalkeun kahirupan kadunyaan. Kahayang kasebut disatujuan ku Ambika. Babarengan jeung Ambalika, maranéhanana tiluan indit ka jero leuweung ninggalkeun Astinapura, sarta ngantep penerus Dinasti Kuru nangtukeun nasibna sorangan.

## Tempo ogé 
* Ambalika
Citrānggada

**Citranggada** nyaéta anak cikal pasangan Raja Santanu jeung Satyawati dina wiracarita Mahabarata. Saprak Bisma (lanceuk téréna) ngedalkeun sumpah yén manéhna moal kawin saumur hirupna sarta moal neruskeun tahta Astinapura, Citranggada jadi raja ngagantikeun bapana sarta pamaréntahanana hasil. Waktu Citranggada naék tahta, Astinapura ngarasakeun katingtriman, hususna pikeun Satyawati, tapi ngan sajongjonan.

Tanpa disangka, mucunghul bancang pakéwuh di Astinapura nyaéta aya surat tangtangan ti saurang raja gandarwa anu boga ngaran nu sarua, Citrānggada. Manéhna ambek alatan ngarasa lamun aya dua raja nu ngaranna sarua mustahil baris hirup babarengan dina wanci nu bareng. Manéhna  boga tékad yén salah sahiji di antarana kudu palastra. Citrānggada putera Santanu nampa tangtangan kasebut. Sanggeus éta, kajadian perang antara Citranggada putera Santanu jeung Citranggada gandarwa di "medan Kuru" atawa Kurusétra. Sanggeus perang campuh lumangsung salila tilu bulan, Citranggada putera Santanu gugur sarta kakawasaanana digantikeun ku adina, Wicitrawirya.

Saméméh mangkat, Citranggada tacan boga geureuha antukna henteu mibanda turunan.

## Harti ngaran 
Dina basa Sansakerta, kecap *Citranggada* sacara harfiah hartina "dipapaésan ku pinggel-pinggel anu éndah".

## Tumbu kaluar 
*  Mahabharata Online.com